stanford-oval/wikipedia huggingface dataset:
Corbin Bleu
Filmografia

| Elokuvat> Vuosi | Elokuvat> Elokuva | Elokuvat> Rooli/tehtävä | Elokuvat> Huomioita | Elokuvat>  |
| --- | --- | --- | --- | --- |
| 1998 | Soldier | Johnny |  |  |
| 1998 | Beach Movie | Kid |  |  |
| 1999 | Family Tree | Ricky |  |  |
| 1999 | Mystery Men | Butch |  |  |
| 1999 | Galaxy Quest | Tommy |  |  |
| 2004 | Operaatio: Luvaton | Austin |  |  |
| 2007 | The Secret of the Magic Gourd | Magic Gourd (ääni) |  |  |
| 2008 | High School Musical 3: Senior Year | Chad Danforth |  |  |
| 2009 | Free Style | Cale Bryant |  |  |
| 2009 | Beyond All Boundaries | ääni: Eddie W. Robinson ääni: Sgt. Dan Levin | Lyhytelokuva |  |
| 2010 | I Owe My Life to Corbin Bleu | itse | Lyhytelokuva |  |
| 2011 | The Little Engine That Could | ääni: Lou |  |  |
| 2011 | Scary or Die | Emmett |  |  |
| 2012 | Renee  | Mackey |  |  |
| 2012 | Nurse 3D | Bleu |  |  |
| 2013 | Sokeri | Sketch |  |  |
| 2006 | High School Musical | Chad Danforth | Disney Channel |  |
| 2007 | Jump in! | Isadore "Izzy" Daniels | Disney Channel |  |
| 2007 | High School Musical 2 | Chad Danforth | Disney Channel |  |
| 2007 | Mother Goose Parade | Grand Marshall | Disney Channel |  |
| 2010 | Flight 29 Down: The Hotel Tango | Nathan McHugh | Discovery Kids |  |

TV-sarjat
| Vuosi | Sarja | Rooli | Huomioita |  |
| 1996 | High Incident | N/A | toistuva rooli |  |
| 1996 | Teho-osasto | pikkupoika | 1 jakso |  |
| 1998 | Malcolm & Eddie | Matthew | 1 jakso |  |
| 2000 | Cover Me: Based on the True Life of an FBI Family | Nick Elderby | 1 jakso |  |
| 2001–2002 | The Amanda Show | Russel Carter | 2 jakso |  |
| 2005–2007 | Lento 29 | Nathan McHugh | Rooleissa |  |
| 2006–2007 | Ned’s Declassified | Spencer | 2 jakso |  |
| 2006–2008 | Hannah Montana | Johnny Collins | 2 jakso |  |
| 2009 | Finias ja Ferb | ääni: Coltrane | 2 jakso |  |
| 2009 | The Beautiful Life: TBL | Isaac | Rooleissa |  |
| 2010 | Good Wife | Jay Hawke/ DJ Javier Berlin | 1 jakso |  |
| 2012 | Blue Bloods | Officer Blake | 1 jakso |  |
| 2013 | Franklin & Bash | Jordan Allen French | 1 jakso |  |
| 2013– | One Life to Live | Jeffrey King | Rooleissa |  |
| 2014 | Drop Dead Diva | Michael Donaldson | 1 jakso "Soulmates" |  |
Albumit > Studioalbumit

Another Side (2007)
Speed of Light (2009)
Albumit > Soundtrackit

High School Musical (2006)
Jump In! (2007)
High School Musical 2 (2007)
High School Musical 3: Senior Year (2008)
Holiday Inn, The New Irving Berlin Musical (2017)
Kiss Me, Kate (2019)
Aiheesta muualla

Corbin Bleu Internet Movie Databasessa. (englanniksi)
Danny Mwanga

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jean-Marie Daniel Mwanga
Syntymäaika: 17. heinäkuuta 1991 (ikä 33)
Syntymäpaikka: Kinshasa, Zaire
Pelipaikka: hyökkääjä
Pituus: 188 senttimetriä
Paino: 79 kilogrammaa
Seura
Seura: Colorado Rapids
Pelinumero: 100
Junioriseurat
2008–2009: Oregon State Beavers
Seurat
| Vuodet | Seura | O | (M) |
| 2010–2012 | Philadelphia Union | 61 | (12) |
| 2012 | Portland Timbers | 18 | (3) |
| 2013– | Colorado Rapids | 0 | (0) |
 Seurajoukkueuran tilastot kattavat vain kansalliset sarjat, päivitetty 3. maaliskuuta 2012.
Jean-Marie Daniel ”Danny” Mwanga (s. 17. heinäkuuta 1991 Kinshasa, Zaire) on kinshasankongolainen jalkapalloilija, pelipaikaltaan hyökkääjä. Hän edustaa Major League Soccerin Colorado Rapidsia. Mwanga oli ykkösvaraus vuoden 2010 MLS SuperDraft -varaustilaisuudessa.
Tausta

Mwangan isä, joka toimi Zairen presidentin Mobutu Sese Sekon neuvonantajana, katosi ja oletetaan kuolleen ensimmäisessä Kongon sodassa vuonna 1997. Sodan seurauksena myös hänen äitinsä joutui pakenemaan maasta ja jättämään Mwangan ja hänen sisaruksensa isovanhempiensa hoiviin. Vuonna 2006 Mwanga muutti Yhdysvaltain Oregoniin, jossa perhe palasi jälleen yhteen.
Ura

Mwanga kävi Portlandin Jefferson High Schoolia ja pelasi jalkapalloa Westside Metrosin juniorijoukkueissa ennen yliopistouraansa Oregon State Universityssä. 29 ottelussa 18 maalia Oregon State Beaversille tehnyt Mwanga valittiin kaudella 2008 Pacific-10-konferenssin vuoden tulokkaaksi ja kaudella 2009 vuoden pelaajaksi.
Mwanga herätti kiinnostusta muun muassa ranskalaisseuroissa Auxerre, Lille ja Strasbourg, mutta teki toisen yliopistokautensa jälkeen Generation Adidas -sopimuksen Major League Soccerin kanssa. Vuoden 2010 MLS SuperDraft -varaustilaisuudessa liigan tulokasjoukkue Philadelphia Unionin varasi hänet koko tilaisuuden ensimmäisenä. Ammattilaisdebyyttinsä Mwanga teki 25. maaliskuuta 2010 MLS-kauden avausottelussa Seattle Soundersiä vastaan. Mwanga aloitti kauden vaihtopelaajana, mutta touko–kesäkuussa maali kolmessa peräkkäisessä esiintymisessä nosti hänet avauskokoonpanon pelaajaksi. Koko kauden aikana hän teki seitsemän maalia, mikä oli tulokaspelaajista eniten. Mwanga oli ehdolla liigan vuoden tulokkaaksi, mutta palkinto meni lopulta D.C. Unitedin Andy Najarille.
Kesken kauden 2012 Mwanga siirtyi Portland Timbersiin ja kauden 2013 kynnyksellä edelleen Colorado Rapidsiin.
Aiheesta muualla

Kuvia tai muita tiedostoja aiheesta Danny Mwanga Wikimedia Commonsissa
Danny Mwanga Major League Soccerin sivustolla (englanniksi)
Danny Mwanga Oregon State Beaversin sivustolla (Arkistoitu – Internet Archive) (englanniksi)
Crooked Teeth

| Crooked Teeth Papa Roach |
| --- | --- | --- |

Studioalbumin tiedot
 Julkaistu: 19. toukokuuta 2017
 Tuottaja(t): RAS & Colin Brittain
 Kesto: 33.37
 Levy-yhtiö: Eleven Seven
Papa Roachin muut julkaisut
| F.E.A.R. 2015 | Crooked Teeth 2017 | Who Do You Trust? 2019 |
Singlet albumilta Crooked Teeth
 ”Crooked Teeth” Julkaistu: 1. marraskuuta 2016  ”Help” Julkaistu: 17. helmikuuta 2017  ”Born for Greatness” Julkaistu: 12. marraskuuta 2017
Crooked Teeth on yhdysvaltalaisen metalliyhtye Papa Roachin yhdeksäs studioalbumi. Albumi julkaistaan 19. toukokuuta 2017 levymerkillä Eleven Seven Music. Albumin ensimmäinen single "Crooked Teeth" julkaistiin 1. marraskuuta 2016. Toinen single "Help" julkaistiin 17. helmikuuta 2017.
Kappaleet

Break the Fall – 3.10
Crooked Teeth – 3.03
My Medication – 3.15
Born for Greatness – 3.47
American Dreams – 3.23
Periscope – 3.36 (feat. Skylar Gray)
Help – 3.34
Sunset Trailer Park – 3.47 (feat. Machine Gun Kelly)
Traumatic – 2.48
None of the Above – 3.34
Kappaleet > Deluxe Edition

Kappaleet 14–29 nauhoitettu livenä Filmore Detroitissa.
Ricochet – 3.12
Nothing – 3.47
Bleeding Through – 3.23
Intro – 1.12
Face Everything and Rise – 3.18
Getting Away with Murder – 4.00
Between Angels and Insects – 4.17
Where Did the Angels Go? – 5.06
Broken Home – 4.13
Burn – 4.03
Forever – 6.08
Scars – 3.40
Lifeline – 4.12
Infest – 4.17
Kick in the Teeth – 4.25
Broken As Me – 4.41
Still Swingin’ – 4.44
...To Be Loved – 3.53
Last Resort – 4.44
Kokoonpano

Jacoby Shaddix – laulu
Jerry Horton – kitara, taustalaulu
Tobin Esperance – bassokitara, taustalaulu
Tony Palermo – rummut, lyömäsoittimet
Arvostelut

Imperiumi: 7½/10
Kaaoszine:
Soundi:
Dentin tauti

Dentin tauti on geneettinen sairaus, johon kuuluu munuaistiehyiden toimintahäiriö. Tauti voidaan jaotella tyyppeihin 1 ja 2, joista ensin mainitussa oireet rajoittuvat munuaisiin. Jälkimmäisessä oirekuva on laajempi. X-kromosomaalisen periytymistavan johdosta Dentin tauti ilmenee lähinnä miehillä. Jos naisilla on oireita, ne ovat yleensä lievempiä kuin miehillä.
Dentin taudissa pienimolekyylisiä proteiineja erittyy virtsassa pois elimistöstä. Sairaudessa ilmenee hyperkalsiuriaa, munuaiskivitautia ja nefrokalsinoosia, jotka johtavat munuaisten vajaatoimintaan. Tautiin liittyvä D-vitamiinin puutos aiheuttaa lapsilla riisitautia ja aikuisilla osteomalasiaa. Jos Dentin tautiin liittyy vakava toiminnan häiriö proksimaalisessa kiemuratiehyessä, puhkeaa Fanconin oireyhtymä. Tällöin virtsan mukana menetetään myös aminohappoja, fosfaatteja, glukoosia, virtsahappoa ja kaliumia. Lisäksi virtsan happamuuden säätelymekanismi on Fanconin oireyhtymässä toimimaton. Dentin taudin diagnoosiin vaaditaan hyperkalsiurian ja virtsaan erittyvien pienimolekyylisten proteiinien toteamisen lisäksi vähintään yksi seuraavista Dentin taudin piirteistä: nefrokalsinoosi, kalsiumsuolojen saostuminen munuaiskudokseen, munuaiskivitauti, hematuria (verivirtsaisuus), hypofosfatemia ja munuaisten vajaatoiminta. Diagnoosi vahvistuu perimän tutkimuksella, mikäli perimästä löydetään mutaatio geenistä CLCN5 (tyyppi 1) tai OCRL1 (tyyppi 2). CLCN5:n mutaatio eli tyypin 1 Dentin tauti kattaa noin 60 % ja OCRL1:n mutaatio eli tyypin 2 Dentin tauti noin 15 % tunnetuista tapauksista. Muissa tapauksissa aiheuttajamutaatiot ovat jääneet tunnistamattomiksi. Joskus sairaus johtuu sporadisesta uudesta mutaatiosta. Tyypin 2 Dentin taudissa voivat esiintyä munuaissairauden ohella lievä kehitysvamma, hypotonia, mykiön samentuma ja vaikea silmävärve.
Dentin taudin tarkka esiintyvyys on tuntematon, mutta sairautta pidetään erittäin harvinaisena. Vuoteen 2022 mennessä oli raportoitu noin 250 perhettä, joissa oli esiintynyt tyypin 1 tautimuotoa. Lisäksi oli raportoitu noin 25 ihmistä, joilla oli todettu tyypin 2 tautimuoto. Dentin taudin hoidossa painotetaan hyperkalsiurian hoitoa ja munuaiskivitaudin ennaltaehkäisyä. Munuaistaudin etenemistä voidaan pyrkiä hidastamaan runsassitraattisella ruokavaliolla. Loppuvaiheen munuaisten vajaatoiminta kehittyy miespuolisilla potilailla yleensä 3.–5. elinvuosikymmenen välillä, mutta naispuolisista vuoteen 2022 mennessä oli raportoitu vain yksi Dentin taudin aiheuttama loppuvaiheeseen edennyt vajaatoimintatapaus. Charles Enrique Dent ja M. Friedman kuvasivat sairauden ensimmäisinä vuonna 1964. Oliver Wrong kuvasi taudin tarkemmin 30 vuotta myöhemmin ja nimesi sen Charles Enrique Dentin mukaan.
Cornwallilainen

Cornwallilainen viittaa esimerkiksi seuraaviin henkilöihin:
Constantine Cornwallilainen (k. n. 587), kuningas, apotti, pyhimys ja marttyyri
Peter t. Petrus Cornwallilainen (noin 1140 – 1221) oli keskiaikainen kristillinen kirjoittaja ja lontoolaisen luostarin priori
Rikhard Cornwallilainen, Richard of Cornwall, (1209–1272), Cornwallin jaarli, Poitoun kreivi Englannin kuningasperheen jäsen, nimellinen Saksan kuningas
Richardus Rufus Cornwallilainen, Richard Rufus of Cornwall (k. n. 1260), englantilainen fransiskaaniteologi ja skolastinen filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cornwallilainen”, voi hakea sivunnimihaulla, laajalla sivunnimihaulla tai tekstihaulla.
Dentro di me

|  Dentro di me> Kappaleen tiedot |
| --- | --- |
Esittäjä(t):  Barbara Berta
Säveltäjä(t):  Barbara Berta
Sanoittaja(t):  Barbara Berta
Euroviisutiedot
Vuosi:  1997
Maa:  Sveitsi
Kieli:  italia
Sijoitus:  22.
Pisteet:  5
Sanat:  sanoitus
Muuta:  Kapellimestarina Pietro Damiani
Dentro di me on Barbara Bertan esittämä kappale, joka edusti Sveitsiä vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa 25 maan joukosta sijalle 22. 5 pisteellä.
Daniel Morgan

| Daniel Morgan |
| --- | --- |

Henkilötiedot
Syntynyt: 1736 Hunterdonin piirikunta, New Jersey
Kuollut: 6. heinäkuuta 1802 Winchester, Virginia, Yhdysvallat
Kansalaisuus:   Yhdysvallat
Ammatti:  sotilas, poliitikko
Sotilashenkilö
Palvelusmaa(t):   Yhdysvallat
Taistelut ja sodat:  Yhdysvaltain vapaussota Viskikapina (Whiskey Rebellion)
Sotilasarvo:  prikaatikenraali
Daniel Morganin hauta.
Daniel Morgan (1736 Hunterdonin piirikunta, New Jersey, Yhdysvallat – 6. heinäkuuta 1802 Winchester, Virginia, Yhdysvallat) oli yhdysvaltalainen sotilas ja poliitikko, joka oli Yhdysvaltain edustajainhuoneen jäsen vuosina 1797–1799. Hän edusti tuolloin federalisteja. Sotilaana Morgan muistetaan erityisesti Cowpensin taistelun voittamisesta.
Sotilasura

Morgan taisteli Yhdysvaltain vapaussodassa siirtokuntien joukoissa. Vapaussodan alkaessa Morganista tehtiin virginialaisen kivääriyksikön kapteeni. Morgan osallistui kenraali Benedict Arnoldin johtamaan epäonnistuneeseen Québecin hyökkäykseen joulukuussa 1775, jossa hän jäi brittijoukkojen vangiksi. Morgan vapautettiin loppuvuodesta 1776 ja syyskuussa 1777 hän osallistui kenraali Horatio Gatesin joukoissa voitokkaisiin Saratogan taisteluihin.
Vapaussodan aikana Morgan kärsi terveysongelmista ja erosi terveydellisten syiden vuoksi armeijasta vuonna 1779. Vallankumouksellisten kärsittyä murskatappion Camdenin taistelussa vuonna 1780 Morgan kuitenkin liittyi uudelleen kenraali Gatesin joukkoihin. Samalla Morganista tehtiin prikaatikenraali ja hänen komentoonsa annettiin oma armeijakunta. Prikaatikenraalina Morgan saavutti sotilasuransa suurimman voiton tammikuussa 1781, kun hän onnistui yllätyshyökkäyksen avulla lyömään eversti Banastre Tarletonin joukot Cowpensin taistelussa.
Morgan osallistui sotatoimiin vielä kerran vapaussodan jälkeenkin, kun hän vuonna 1794 osallistui viskikapinan kukistamiseen komentamalla virginialaisia miliisijoukkoja.
Ura politiikassa

Morgan oli vuosina 1797–1799 yhden kauden ajan Yhdysvaltain edustajainhuoneen jäsen. Edustajainhuoneessa ollessaan Morgan kuului federalistiseen puolueeseen.
Aiheesta muualla

Kuvia tai muita tiedostoja aiheesta Daniel Morgan Wikimedia Commonsissa
Daytonian apinajuttu

| ”Daytonian apinajuttu” Antti Syrjäniemi |
| --- | --- | --- |

Singlen tiedot
 Äänitetty : 15. huhtikuuta 1929, New York
 Julkaistu: 1929
 Formaatti: gramofonilevy
 Tuottaja(t): Joseph A. Blumenthal
 Kesto: 03.07
 Levy-yhtiö: Victor
Daytonian apinajuttu (myös Daytonin apinajuttu) on amerikansuomalaisen laulajan Antti Syrjäniemen vuonna 1929 levyttämä kappale, joka paremmin tunnetaan Tuomari Nurmion 1980-luvun alussa laulamana versiona. Se kertoo Tennesseen Daytonissa vuonna 1925 käydystä "apinaoikeudenkäynnistä", jossa paikallinen opettaja tuomittiin sakkorangaistukseen evoluutioteorian opettamisesta.
Alkuperäinen versio

Syrjäniemi levytti sanoittamansa ja säveltämänsä laulun kitaran ja harmonikan säestyksellä New Yorkissa 15. huhtikuuta 1929. Samassa sessiossa äänitettiin myös kaksi muuta musiikkikappaletta sekä kaksi pääosin puhuttua huumoriesitystä. Kappaleen toinen masterlevy on nykyään Yhdysvaltain kongressin kirjaston kokoelmissa. Syrjämäen esitys on mukana myös muutamilla kokoelmalevyillä, kuten Love Recordsin vuonna 1970 julkaisemalla albumilla Värssyjä sieltä ja täältä sekä 2013 ilmestyneellä amerikansuomalaisten työväenlaulujen kokoelmalla Proletaarit nouskaa.
Muita levytyksiä

Kappaleen tunnetuimmat versiot ovat Tuomari Nurmion esittämiä nimellä Daytonan apinajuttu. Hän toimii laulajana Pedro’s Heavy Gentlemenin singlellä, joka on mukana myös vuonna 1980 ilmestyneellä yhtyeen samannimisellä esikoislevyllä. Lisäksi Nurmio esittää kappaleen albumin Ruotsissa julkaistulla versiolla nimellä Apamålet i Dayton. Kaksi vuotta myöhemmin Nurmio teki laulusta vielä uuden version kokoelma-albumilleen Valitut Palat. Daytonan apinajutun ovat levyttäneet myös ainakin Martti "Huuhaa" Innanen, osana vuonna 1981 valmistunutta radiokuunnelmaansa Joe Smith Rasilian satemetsässä, sekä iskelmälaulaja Jukka Heino.
Aiheesta muualla

Antti Syrjämäen alkuperäisversio Ylen Elävässä arkistossa
Compiègnen aselepo (1940)

Allekirjoitustilaisuus rautatievaunussa. Vasemmalla Saksan edustaja, sotamarsalkka Wilhelm Keitel, keskellä oikealla Ranskan valtuuskunnan johtaja, kenraali Charles Huntziger.
Compiègnen aselepo oli toisen maailmansodan aikana Saksan ja Ranskan välillä solmittu aselepo, joka päätti taistelun Ranskasta. Se allekirjoitettiin 22. kesäkuuta 1940 ja astui voimaan 25. kesäkuuta. Taistelun hävinnyt Ranska joutui taipumaan hyvin ankariin aselepoehtoihin, kuten koko Pohjois-Ranskan luovuttamiseen Saksan miehitys­hallinnon alle. Saksan johtajan Adolf Hitlerin tahdosta aseleposopimus allekirjoitettiin samassa paikassa ja samassa junavaunussa kuin ensimmäisen maailmansodan päättänyt Compiègnen aselepo oli marraskuussa 1918 allekirjoitettu. Hitler halusi näin nöyryyttää Ranskaa ja kostaa Saksan aiempaan tappioon liittyneen häpeän.
Tausta

Saksan hyökättyä Ranskaan 12. toukokuuta 1940 Ranskan sotilaallinen asema kävi kuukaudessa mahdottomaksi. Saksalaiset valtasivat Pariisin 14. kesäkuuta ja jatkoivat yhä etenemistään. Ranskan pääministeri Paul Reynaud erosi 16. kesäkuuta ja iäkäs marsalkka Philippe Pétain muodosti uuden hallituksen, joka pyysi välittömästi aselepoa Saksalta. Tieto välitettiin Hitlerille seuraavana yönä. Seuraavana päivänä Pétain ilmoitti ranskalaisille radiopuheessaan, että taistelu oli hävitty.
Allekirjoitustilaisuus

Hitler vaati, että aselepo allekirjoitettaisiin samassa junavaunussa ja samalla paikalla, jossa marsalkka Ferdinand Foch oli marraskuussa 1918 sanellut saksalaisille aselepoehdot. Näin hän saisi häpäistyä Ranskan ja kostettua Saksan aiemmin kokeman häpeän. Ranskalaiset olivat muuttaneet aselevon solmimispaikan – Rethondesin metsäaukion lähellä Compiègnea – isänmaalliseksi muistomerkiksi ja pystyttäneet sinne Fochin patsaan sekä Elsass-Lothringenin vapauttamisen muistomerkin. Saadakseen junavaunun allekirjoitusseremoniaa varten täsmälleen alkuperäiselle paikalleen saksalaiset joutuivat hajottamaan sen ympärille vuonna 1927 tehdyn suojarakennuksen ja siirtämään sitä jonkin matkaa. Ranskan johdolle ei ilmoitettu etukäteen, missä aselepo solmittaisiin, vaan rintamalinjan illalla 20. kesäkuuta Toursissa ylittänyt Ranskan valtuuskunta ohjattiin sinne.
Ranskan aselepovaltuuskuntaa johti kenraali Charles Huntziger, ja muut jäsenet olivat diplomaatti Léon Noël, vara-amiraali Maurice R. LeLuc, kenraaliluutnantti Georges Parisot ja ilmavoimien kenraali Jean Bergeret. Ranskan ylipäällikkö, kenraali Maxime Weygand, joka oli itse lukenut Fochin laatimat aselepoehdot vuonna 1918 saksalaisille, jäi päämajaansa Bordeaux’hon. Saksan johdosta paikalla olivat Hitler, marsalkat Wilhelm Keitel ja Herman Göring, amiraali Erich Raeder, kenraalit Walther von Brauchitsch ja Alfred Jodl, ulkoministeri Joachim von Ribbentrop ja salkuton ministeri Rudolf Hess.
Hitler otti Ranskan valtuuskunnan vastaan Fochin junavaunussa iltapäivällä 21. kesäkuuta. Tilaisuudesta on säilynyt CBS:n radioreportterina toimineen yhdysvaltalaisen William Shirerin tunnettu silminnäkijäkuvaus. Hänen mukaansa Hitler istui ranskalaisten saapuessa junavaunussa samalla paikalla kuin Foch oli istunut vuonna 1918 ja kuunteli kahdentoista minuutin ajan, kun Keitel luki etukäteen kirjoitettuja aselepoehtoja ääneen. Sen jälkeen Hitler ja muut korkea-arvoiset saksalaiset Keitelia lukuun ottamatta poistuivat vaunusta ranskalaiset alkaessa tutustua yksityiskohtaisempiin ehtoihin. Aseleposopimuksen allekirjoittivat lopulta ainoastaan Huntziger ja Keitel.
Allekirjoitus tapahtui 22. kesäkuuta klo 18.50 Saksan aikaa. Sopimuksessa määrättiin, että se tulisi voimaan kuuden tunnin kuluttua siitä, kun Italian ja Ranskan välille olisi saatu syntymään aselepo ja Italian hallitus olisi tiedottanut tästä Saksalle. Italian ja Ranskan välinen aselepo allekirjoitettiin 24. kesäkuuta. Molemmat aselevot astuivat voimaan 25. kesäkuuta.
Aselevon ehdot

Aselepoehtojen mukaisesti Ranska jaettiin kahteen vyöhykkeeseen. Saksan miehityshallinnon alaisuuteen alistettu alue käsitti kolme viidesosaa Ranskasta, mukaan lukien maan koko pohjoisosan, sen koko Atlantin rannikon sekä Saksan- ja Belgian-vastaiset rajat. Ranskan hallitus säilytti suvereniteettinsa lopussa osassa maata. Poikkeuksena tästä olivat lentokentät, jotka oli annettava kaikkialla maassa Saksan tai Italian valvontaan. Ranskan oli maksettava saksalaisen miehitysarmeijan ylläpitokulut.
Ranska määrättiin neutraloimaan ja demobilisoimaan kaikki asevoimansa lukuun ottamatta sisäisen järjestyksen ylläpitoon tarvittavia joukkoja. Sotalaivat oli kutsuttava takaisin kotisatamiinsa eivätkä mitkään muutkaan alukset saisi lähteä satamista ilman saksalaisten lupaa. Ranska ei joutunut kuitenkaan luovuttamaan aluksia tai lentokoneita Saksalle. Sopimuksessa jopa erikseen mainittiin, että Saksa ei aikonut käyttää Ranskan laivaston aluksia omaan sodankäyntiinsä, lukuun ottamatta välttämätöntä rannikoiden vartiointia sekä miinanraivausta. Ranskan oli palautettava Saksaan kaikki saksalaiset sotavangit sekä sitouduttava luovuttamaan kaikki muutkin Saksan viranomaisten nimeämät Saksan kansalaiset. Sen sijaan ranskalaiset sotavangit Saksassa ilmoitettiin pidettäviksi vankeudessa rauhan tuloon saakka.
Italian kanssa solmittu aselepo velvoitti Ranskan luovuttamaan kapean kaistaleen Ranskan Italian-vastaiselta rajalta Italian miehitettäväksi.
Seuraukset

Pariisin jäätyä Saksan miehitysvyöhykkeelle Pétainin hallitus asettui 1. heinäkuuta Vichyn kaupunkiin, ja se tultiin sen mukaan tuntemaan Vichyn hallituksena. Ranskan aiempi liittolainen Britannia ei luottanut Ranskan laivaston säilymiseen puolueettomana ja ryhtyi upottamaan Pohjois-Afrikan satamissa olleita Ranskan sotalaivoja, mikäli ne eivät suostuneet siirtymään brittien puolelle. Vichyn hallitus katkaisi 4. heinäkuuta diplomaattisuhteensa Britannian kanssa ja kumosi pian sen jälkeen Ranskan kolmannen tasavallan perustuslain keskittäen vallan Pétainille. Kenraali Charles de Gaulle perusti Lontoossa kilpailevan Vapaan Ranskan hallituksen. Saatuaan Ranskan haltuunsa Hitler saattoi kääntää huomionsa Britanniaan. Seurasi taistelu Britanniasta.
Vain muutamaa päivää toisen Compiègnen aselevon allekirjoittamisen jälkeen saksalaiset hävittivät kaikki paikalla olleet muistomerkit lukuun ottamatta Fochin patsasta, joka jostain syystä jätettiin koskemattomaksi. Kuuluisa junavaunu vietiin Berliiniin, jossa se oli näytteillä vuoteen 1943 asti. Sen jälkeen se siirrettiin pommituksilta turvaan Thüringeniin, jossa SS-joukot tuhosivat sen hieman ennen sodan päättymistä huhtikuussa 1945. Muistoaukio rakennettiin uudelleen sodan jälkeen.
Aiheesta muualla

Kuvia tai muita tiedostoja aiheesta Compiègnen aselepo (1940) Wikimedia Commonsissa
Kenraali Huntziger allekirjoittaa aseleposopimuksen.
Ranskan jako: Saksan miehittämä vyöhyke punaisella, Vichyn hallituksen valtaan jäänyt ”vapaa vyöhyke” violetilla. Elsass-Lothringen liitettiin kokonaan Saksaan. Italian miehittämät alueet tummanvihreällä ja niitä ympäröinyt demilitarisoitu vyöhyke vaaleanvihreällä.
Congonhas-São Paulon kansainvälinen lentoasema

Congonhas-São Paulon kansainvälinen lentoasema (Congonhas/São Paulo Airport tai Congonhas Airport) (IATA: CGH, ICAO: SBSP) on yksi São Paulon kolmesta julkisesta lentoasemasta. 1930-luvulla rakennettu kenttä sijaitsee kahdeksan kilometriä kaupungin keskustasta Washington Luís s/nº - Campo Belon alueella.  Lentoasemaa ylläpitää Infraero. Vuonna 2006 lentoasema oli Brasilian vilkasliikenteisin 18 500 000 matkustajallaan, mikä on noin 50 prosenttia yli sen virallisen kapasiteetin.
Matkustajamäärää vähennetään eri toimin merkittävästi 17. heinäkuuta 2007 tapahtuneen suuronnettomuuden seurauksena.
Onnettomuudet

31. lokakuuta 1996 TAM Linhas Aéreasin lento 402 syöksyi maahan nousun jälkeen. Kaikki 89 matkustajaa ja kuusi miehistön jäsentä kuolivat. Lisäksi neljä ihmistä kuoli maassa.
17. heinäkuuta 2007, TAM Linhas Aéreasin lento 3054 Porto Alegresta liukui laskeutuessaan kiitotieltä pois. 199 kuolonuhria (12 ihmistä maassa).
Aiheesta muualla

Kuvia tai muita tiedostoja aiheesta Congonhas-São Paulon kansainvälinen lentoasema Wikimedia Commonsissa
Lentoaseman kotisivu (portugaliksi) (englanniksi) (espanjaksi) (ranskaksi)
Näkymä pääkiitotieltä
Uritus auttaa hillitsemään sadeveden kertymistä kiitotielle